ลูกสาว อายุ 1ขวบ5เดือน ก่อนหน้านี้มีอาการอาเจียน แต่ตอนนี้ไม่อาเจียนแล้วแต่มีท้องเสีย จะถ่ายหลายครั้ง ติดต่อกันมาวันนี้วันที่2คนลักษณะมีเนื้อผสมน้ำ มีสีเหลือง ไม่มีมูกเลือด น้องไม่มีไข้ งอแงบ้าง แต่ก็ยังเล่นได้ แบบนี้ต้องดูแลยังไงคะ อันตรายมากรึป่าว หรือแค่ท้องเสียธรรมดาคะ
สวัสดีค่ะ อาการถ่ายเหลวในเด็กนั้นอาจจะเกิดจากลำไส้อักเสบธรรมดาในเด็กจากเชื้อไวรัสที่เจอได้บ่อยเช่นโรตาไวรัส ซึ่งส่วนใหญ่คือการรักษาตามอาการ นั่นคือดื่มน้ำมากๆ ทุกครั้งที่มีการอาเจียนหรือถ่ายเหลว รับประทานยาลดไข้หากมีไข้สูงและเช็ดตัวลดไข้ทุก 4-6 ชั่วโมง และดื่มน้ำเกลือแร่เสริมด้วย เพื่อทดแทนเกลือแร่ที่เสียไปการวินิจฉัยอื่นๆเช่นอาการของการแพ้นมวัว หากเพิ่งจะเปลี่ยนสูตรนมเร็วๆนี้ และเมื่อก่อนไม่เคยมีอาการ หรือลำไส้อักเสบรุนแรงจากการติดเชื้อแบคทีเรีย แต่ถ้าลูกไม่มีไข้ เล่นได้ปกติ โอกาสเกิดน้อยแนะนำรักษาตามอาการและสังเกตอาการ หากยังถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ซึมลง มีไข้ขึ้นสูง ควรรีบพาไปพบแพทย์